KAMART หมดภาระด้อยค่าธุรกิจเก่ารุกทำการตลาดไตรมาส 3/58 แนะซื้อ
KAMART หมดภาระด้อยค่าธุรกิจเก่า + เร่งทำการตลาดเชิงรุกเริ่มไตรมาส 3/58 ผสานนโยบายกระตุ้นเศรษฐกิจภาครัฐ หนุนกำไรโตโดดเด่น ขณะเดียวกัน Valuation ถูกเทียบกับกลุ่ม และ BEAUTY จ่ายปันผลสม่ำเสมอทุกไตรมาส Div. Yield 3-4%
7 ก.ย. 2558

บล.โนมูระ พัฒนสินระบุในบทวิเคราะห์ (7 ก.ย.) ว่า บริษัท คาร์มาร์ท จำกัด (มหาชน) หรือ KAMART คาดกำไรครึ่งหลังปี 58 เติบโตต่อเนื่องจากหมดภาระด้อยค่าธุรกิจเก่า + เร่งทำการตลาดเชิงรุกเริ่มไตรมาส 3/58 หนุนกำไรปี 58-59 โต 110.3% และ 29.3%
ปัจจุบัน ซื้อ/ขายที่ PER16F ถูกเพียง 18.4 เท่า เทียบกับกลุ่มค้าปลีกที่   29 เท่า และ PER16F BEAUTY ที่ 26 เท่า(Consensus) แนะนำ “ซื้อ” มูลค่าเหมาะสม 2016 ที่ 10.6 บาท
 